दक्षिण सूडान
दक्षिण सूडान या 'जनूब-उस-सूडान' (आधिकारिक तौर पर दक्षिणी सूडान गणतंत्र) उत्तर-पूर्व अफ़्रीका में स्थित स्थल-रुद्ध देश है। जुबा देश की वर्तमान राजधानी और सबसे बड़ा शहर भी है। देश के उत्तर में सूडान गणतंत्र, पूर्व में इथियोपिया, दक्षिण-पूर्व में केन्या, दक्षिण में युगान्डा, दक्षिण-पश्चिम में कांगो लोकतान्त्रिक गणराज्य और पश्चिम में मध्य अफ़्रीकी गणराज्य है।
दक्षिण सूडान का इतिहास
दक्षिण सूडान में निलो-सहारा भाषियों की बहुलता है और नाइजर-कांगो भाषी अल्पसंख्यक हैं। ऐतिहासिक रूप से वर्तमान दक्षिण सूडान केन्द्रिय सूडान भाषियों की बहुलता वाला था लेकिन निलोत जनजाती की उपस्थिति भी प्रागैतिहासिक काल से ही मानी जाती है। चौदहवीं सदी के समकालीन समय में मकुरिया और अलोदिया ईसाई न्युबियन साम्राज्य के विघटन के बाद से ही निलोटिक लोग धीरे-धीरे इस क्षेत्र में बढ़ने लग गये।